Cyber-shot-brugervejledning
Udskriv
Hovedside > Brug af MENU-punkter (Optagelse) > MENU-punkter (Optagelse) > Scenegenkendelse

## Scenegenkendelse

Avanceret tilstand
Kameraet registrerer automatisk optageforholdene og optager derefter billedet. Når der registreres en bevægelse, forøges ISO-følsomheden i henhold til bevægelsen for at reducere motivslør. Når kameraet er indstillet til Intelligent auto-tilstand, kan du vælge [Avanceret]-tilstanden, hvor kameraet automatisk optager to billeder.
I Scenegenkendelse varierer positionen af et ikon vist på LCD-skærmen afhængigt af omstændighederne. Det afhænger af om kameraet genkender en scene eller nogle forhold. Hvis kameraet genkender en scene, vises ikoner og vejledninger som f.eks. (Portræt), (Baby), (Tusmørke portræt), (Tusmørke), (Modlysportræt), (Modlys), (Landskab), (Makro), (Spotlys) eller (Lav belysning) på den første linje. Hvis kameraet genkender et forhold, vises ikoner som f.eks. (Stativ) eller (Flyt) på den anden linje. Kameraet genkender muligvis både scenen og forholdet, eller kun det ene.

1. Indstil funktionsvælgeren til (Intelligent auto).

1. MENU (Scenegenkendelse)

| (Auto) | Når kameraet genkender scenen, skifter det til de optimale indstillinger og optager billedet.
| (Avanceret) | Når kameraet genkender scenen, skifter det til de optimale indstillinger. Når kameraet genkender (Tusmørke), (Tusmørke portræt), (Modlys) eller (Modlysportræt), ændrer det automatisk indstillingen og tager et andet billede. Når du optager to fortløbende billeder, skifter farven på + tegnet på -ikonet til grøn. Når der er optaget to billeder, vises de to billeder ved siden af hinanden straks efter optagelsen. Når [Reduktion af luk. øjne] vises, optages der automatisk 2 billeder, og det billede, hvor øjnene er åbne, vælges automatisk. [Detaljer]

Bemærkninger

- Funktionen Scenegenkendelse fungerer ikke, når du optager billeder med digital zoom.

- De blitzindstillinger, der er til rådighed, er [Auto] og [Fra].

- Disse scener genkendes muligvis ikke afhængigt af situationen.

- I tilstanden Sporingsfokus genkendes (Portræt), (Tusmørke portræt) eller (Modlysportræt) ikke.

- Hvis der pga. omgivelserne overføres vibrationer til kameraet, når (Stativ)- og (Tusmørke)-forhold genkendes på samme tid, genkendes (Stativ)-forhold muligvis ikke.

- En gang imellem resulterer det i en langsom lukker, når (Stativ) og (Tusmørke)-forhold genkendes samtidigt. Hold kameraet stille under optagelse.

- Avanceret tilstand er ikke til rådighed under optagelse af film.

- Du er muligvis ikke i stand til at indstille visse MENU-punkter afhængigt af den valgte optagetilstand. Se "MENU-punkter, som ikke er til rådighed i visse optagetilstande" for yderligere oplysninger. [Detaljer]

### Avanceret tilstand

I [Avanceret]-tilstand optager kameraet to billeder efter hinanden med følgende forskellige indstillinger, når det genkender scenerne (Tusmørke), (Tusmørke portræt), (Modlys) eller (Modlysportræt), der har tendens til at blive slørede, eller når (Tusmørke)- og (Stativ)-forhold genkendes på samme tid. Du kan vælge det ønskede billede fra de to billeder, der er optaget.

| Første billede* | Andet billede
| Optager i Langsom synkro | Optager med forøget følsomhed og reducering af rystelser
| Optager i Langsom synkro med det ansigt som blitzen lyser på som guide | Optager med forøget følsomhed, med ansigtet som guide og reducering af rystelser
| Optager i Langsom synkro | Optager med en langsommere lukkerhastighed uden at forøge følsomheden
| Optager med blitz | Optager med justeret lysstyrke og kontrast for baggrunden
| Optager med det ansigt som blitzen lyser på som guide | Optager med justeret lysstyrke og kontrast for ansigtet og baggrunden

* Når [Blitz] er indstillet til [Auto].
Hvilken slags funktion er Reduktion af lukkede øjne?
Når kameraet er indstillet til [Avanceret], optager det automatisk to billeder fortløbende*, når det genkender (Portræt) eller (Baby). Kameraet vælger, viser og gemmer automatisk det billede, hvor øjnene ikke blinkede. Hvis øjnene er lukkede på begge billeder, vises meddelelsen "Der blev registreret lukkede øjne".
* undtagen når blitzen affyres/når lukkerhastigheden er langsom.
Tilbage til top