Cyber-shot-brugervejledning
Udskriv
Hovedside > Forholdsregler/Om dette kamera > Forholdsregler > Lysnetadapter

## Lysnetadapter

- Den medfølgende lysnetadapter er kun beregnet til dette kamera. Tilslut den ikke til andre elektroniske enheder. Gør du det, kan det forårsage en fejlfunktion. Sørg endvidere for at anvende en ægte lysnetadapter fra Sony.

- Hvis strøm-/opladelampen på kameraet blinker hurtigt under opladning, skal du fjerne det batteri, der er ved at blive opladt, og derefter sætte det samme batteri ordentligt ind i kameraet igen. Hvis strøm-/opladelampen blinker igen, angiver dette en batterifejl, eller at der er indsat et batteri af en anden type end den specificerede. Kontroller, at batteriet er af den specificerede type. Hvis batteriet er den specificerede type, skal du fjerne batteriet og udskifte det med et nyt eller et andet batteri, og kontrollere om batteriet oplades ordentligt. Hvis batteriet oplades ordentligt, kan der være opstået en batterifejl.

- Hvis strøm-/opladelampen ikke lyser, selvom lysnetadapteren er tilsluttet til kameraet og stikkontakten, angiver dette, at opladningen er midlertidigt stoppet og på standby. Opladningen stopper og går automatisk i standbytilstand, når temperaturen er uden for den anbefalede driftstemperatur. Når temperaturen vender tilbage til det passende område, genoptages opladningen og strøm-/opladelampen lyser igen. Det anbefales at oplade batteriet i en omgivelsestemperatur på mellem 10°C og 30°C.

- Ved hjælp af den medfølgende lysnetadapter kan du oplade det batteri, der er sat ind i kameraet. Endvidere er det også muligt tilføre strøm via lysnetadapteren i afspilningstilstand. Men det er ikke muligt at tilføre strøm via lysnetadapteren i optagetilstand. Du behøver en AC-LS5-lysnetadapter (sælges separat) og et VMC-MD3-kabel til flerfunktionsterminaler (sælges separat) for at få strøm fra stikkontakten under optagelse.

Tilbage til top